open-index/open-wikipedia-markdown huggingface dataset:
Kurkum

**Kurkum** (keskaja Euroopas **India safran**) on kollajuure perekonda kuuluvate taimeliikide lihavast risoomist saadav kollakas pulber, mis on väga levinud paljudes Aasia köökides.

Kurkumit on kasutatud juba tuhandeid aastaid. Euroopasse tõid selle Araabia kaupmehed ning teda kasutati sageli odavama alternatiivina safranile. Kollajuure risoomi müükase harva toorelt, tavaliselt on see eelnevat keedetud ja kuivatatult pulbriks jahvatatud. Väga tugeva aroomiga, kirbe vürts meenutab ingverit.

## Kasutamine kulinaarias
Kurkum sisaldab eeterlikke õlisid ja kollast värvainet kurkumiini, mis on peaaegu identne india köögi peamises vürtsis safrani krookuses leiduva glükosiidiga. Kurkumit on nimetatud ka "india safraniks". Väljaspool india kööki kasutataksegi kurkumit safrani odava asendajana, mis annab toitudele meeldiva õrnkollase värvi. Eriti tähtis on see karrisegudes, mis peavad olema kindlat värvi. Kurkumit lisatakse mitmesugustele poes müüdavatele segudele ka seepärast, et see talub hästi valgust ja isegi päikesepaistet ning muidu kaotaksid segud kaubandusliku välimuse. Samal põhjusel lisatakse kurkumit ka juustule, jogurtile, kartuli- ja maisikrõpsudele, küpsistele, salatitele ja margariinile.

India toitudes ja vähemal määral mujalgi Lõuna-Aasias kasutatakse kurkumit mitte üksnes värvainena, vaid täisväärtusliku maitseainena.

## Kasutamine ravimina
Hindustanis peetakse kurkumit ravimtaimeks, mis puhastab organismi. Näiteks ajurveedas peetakse üleüldse maitseaineid ravimiteks ja ajurveeda asjatundjad soovitavad sageli maitseainetega haigusi ravida. Kurkumit soovitatakse ka sportlastele, kuna väidetavalt suurendab selle vürtsi tarbimine liigeste elastsust. Tänapäeva meditsiin pole seda seisukohta kinnitanud.

Hiina meditsiinis kasutatakse kurkumit luuvalu, menstruatsioonikrampide ja voolmete raviks. Samuti olevat kurkum kasulik köha, seedehäirete ja silmahaiguste korral.

Hiljutine uurimus tõestab, et kurkum on väga efektiivne depressiooni leevendaja.

Kurkum hoiab ära maksakahjustusi ja taastab kahjustada saanud maksarakkusid. Lisaks ennetab see pahaloomuliste vähirakkude levikut ja aitab kehast toidu kaudu saadud kantserogeene väljutavate ensüümide tekkele kaasa.

Vähendab paljudel paistetust kehas.

## Viited

## Välislingid

* Värvikas ja särtsakas kollajuur Maaleht, 12. jaanuar 2012
* Turmeric more Effective than Prozac at Treating Depression 
*Liis Orav, Kurkumil on vaimustav ravipotentsiaal, Postimees, 9. veebruar 2017
Lüsiin

**Lüsiin** ehk **2,6-diaminoheksaanhape** (lühendtähis **Lys**, ühetähelisena **K**) on aminohape, üks kahekümnest peamisest aminohappest, mille jääkidest koosnevad valgud. 

Lüsiin kuulub asendamatute aminohapete hulka – loomarakud seda ise ei sünteesi, seetõttu peavad loomad saama selle toiduga.
LYS

**LYS** tähendab järgmist:
*LYS (purjetamine) (*Leading Yard Stick*,  varem *Lidingö Yard Stick*)

**Lys** on mitme koha nimi:
***Lysi jõgi** ehk **[[Leie jõgi]]** Prantsusmaal ja Belgias
***[[Lysi jõgi]]** Itaalias Valle d'Aostas
***[[Lysi vald]]** Prantsusmaal Pyrénées-Atlantiquesi departemangus

***Lys** on **[[lüsiin]]i** lühend.
SER

**SER** või **Ser** võib tähendada järgmist:
*ser on **[[seriin]]i** tähis
*ser on **[[Madu (tähtkuju)|Mao tähtkuju]]** tähis
Soome kindralkuberneride loend

**Soome kindralkuberneride loend** on Soome Kindralkubermangu juhtide, Rootsi ja Venemaa Keisririigi asehaldurite loetelu.

## Rootsi kuningriigis
* 1623–1631 – vabahärra Nils Bjelke (1569–1639), Rootsi valitsemisaegne Soome kindralkuberner
* 1631–1633 – vabahärra Gabriel Oxenstierna (1586–1656)
*1637–1640 – krahv  Per Brahe (1602–1680)
*1648–1654 –  krahv  Per Brahe
* 1657 – vabahärra Erik Gyllenstjerna (1602–1657), Vene-Rootsi sõja (1656–1658) ajal
* 1657–1658 –   vabahärra            Gustaf Horn  (1614–1666)
* 1664–1669  –   vabahärra           Herman Claesson Fleming  (1619–1673)
* 1710–1712 – krahv Carl Gustaf Nieroth (1650–1712), Põhjasõja  ajal
* 1712–1713 –   vabahärra  Georg Lybecker
* 1713–1717  –  krahv    Fjodor Apraksin (Vene kuberner, Põhjasõjas vallutatud Soomes Isoviha ajal)
* 1717–1721 –  krahv Gustaf Otto von Douglas (1687–1771),  (Vene kindralkuberner, Põhjasõjas vallutatud Soomes Isoviha ajal)
*1742–1743 – Francis Edward James Keith (1696–1758), (Vene väejuht 1741–1743 Vene-Rootsi sõjas)
* 1742–1743 – Johann Balthasar von Campenhausen;
* 1747–1752 – Gustav Friedrich von Rosen (1688–1769)
*1752–1809, ametkoht puudus
*1805 – Gustaf Mauritz Armfelt
* 1808–1809 – Göran Magnus Sprengtporten
## Soome suurvürstkonnas
:Venemaa keisririigi valitsemisaegsed Soome kindralkubernerid, pärast  Vene-Rootsi sõja tulemusena Soome alade Venemaa keisririigiga liitmist
* 1809–1810 – Michael Andreas Barclay de Tolly, Venemaa keisririigi valitsemisaegne Soome kindralkuberner;
* 1810–1824 – Fabian Gotthard von Steinheil;
* 1824–1831 – Arseni Andrejevitš Zakrevski;
* 1831–1855 – Aleksandr Sergejevitš Menšikov; 
* 1855–1861 – Friedrich Wilhelm Rembert von Berg;
* 1861–1866 – Platon Ivanovitš Rokassovski,
* 1866–1881 – Nikolai von Adlerberg;
* 1881–1898 – Frederick Maurice van Heyden;
* 1898–1904 – Nikolai Ivanovitš Bobrikov;
* 1904–1905 – Ivan Mihhailovitš Obolenski;
* 1905–1908 – Nikolai Gerhard;
* 1908–1909 – Vladimir von Boeckmann;
* 1909–1917 – Franz Albert Seyn;
* 1917 – Mihhail Aleksandrovitš Stahhovitš;
* 1917 – Nikolai Vissarionovitš Nekrassov.

## Vaata ka
*Eestimaa kindralkuberneride loend
Derek Fowlds

**Derek James Fowlds** (2. septembril 1937 Balhamis, London – 17. jaanuar 2020 Bath, Somerset) oli Inglismaa näitleja.

Tema tuntuimad rollid on Sir Bernard Woolley seriaalides "Jah, härra minister" (1980–1984) ja "Jah, härra peaminister" (1986–1988) ning vanemkonstaabel (hiljem "Aidensfield Armsi" küla kõrtsi omanik) Oscar Blaketon seriaalis "Südameasi", kus ta osales üle kümme aasta (1992–2010) .

## Viited

## Välislingid
* Derek Fowlds Internet Movie Database
Duell (film 1971)

**"Duell"** on Ameerika Ühendriikide 1971. aasta telefilm, mille lavastas Steven Spielberg. Filmi stsenaariumi kirjutas Richard Matheson, lugu põhineb ta enda lühijutul, mis ilmus samal aastal ajakirjas Playboy.

## Lugu
Lugu jälgib David Manni (Dennis Weaver), kes sõidab autoga töö asjus läbi California kõrbe. Teel möödub ta ka ühest aeglasest tankerveokist. Pärast seda, kui David on samast veokist veel mõne korra mööda sõitnud, hakkab selle tundmatu juht Davidi autot suurel kiirusel taga ajama. (Veokijuht, kelle nägu filmis ei näidata, on näitleja ja kaskadöör Carey Loftin).

## Tootmine
Enamik filmist on filmitud Lõuna-Californias. Algne televisiooni jaoks toodetud filmiversioon oli ainult 74 minutit pikk ja valmis 23 päevaga telesarja "ABC nädala filmi" jaoks. Õnnestunud teleesilinastuse järel tehti filmist 15 minutit pikem versioon, mis sisaldas uusi stseene (koolibussi ja raudteeülesõidu stseen ning lõik, kus David räägib oma naisega telefonitsi) ning lisati veel pikem algus. 1972. aastal linastus film üle maailma ja Euroopas.
Conrad Wilhelm Heinrich Bergwitz

**Conrad Wilhelm Heinrich Bergwitz** (23. november 1833 Riia – 16. juuni 1881 Pärnu) oli Eesti vaimulik.

Õppis aastatel 1843–1851 Riia kubermangugümnaasiumis. Tartu Ülikooli usuteaduskonnas õppis ta aastatel 1852–1855. Oli prooviaastal aastal 1858 Kanepi Jaani koguduses Georg von Holsti juures. Ordineeriti 31. jaanuaril 1861 Tartus õpetajaks.

Oli aastal 1860 Kanepi Jaani koguduses adjunktõpetajaks. Aastatel 1861–1863 oli ta (introdutseeriti 6. märtsil 1861) Mustjala Anna koguduse õpetaja ja aastatel 1863–1881 oli ta (introdutseeriti 22. septembril 1863) Pärnu Eliisabeti koguduse õpetaja.

## Isiklikku
Tema vend Johann Gottlieb Konrad Bergwitz oli Tallinna Toompea Kaarli-, Tallinna Rüütli- ja Toomkoguduse ja Tallinna Püha Vaimu koguduse õpetaja.

## Viited
Gyöngyös

**Gyöngyös** on linn Ungaris Hevesi komitaadis, Gyöngyösi kreisi halduskeskus. Asub Budapestist 90 km ida pool Mátra mäestiku põhjanõlval Sárhegyi mäe jalamil.

Gyöngyösit on kirjalikult mainitud 1261, linnaõigused sai 1334.

Linnas on mitmeid toiduainetetööstuse ettevõtteid.

## Viited

## Välislingid

* Gyöngyösi koduleht
Korporatsioon Ruthenia

**Korporatsioon Ruthenia** oli 1829 asutatud Tartu vene üliõpilaskorporatsioon. 

## Ajalugu
Asutati 1829. aastal vene *Landsmannschaft*ina. Pärast asutamist saadi tunnustus vaid ''Landsmannschaft'' Fraternitas Rigensiselt. Kuna ei õnnestutud saada *[[Chargiertenconvent]]i* tunnustust, läks korporatsioon 1836. aastal laiali, kuid taastati 1841. aastal. Läks laiali 1849 kui osalemine *Repräsentantenconvent*is oli ebaõnnestunud tänu *Landsmannschaft*ide tugevamale ühtsusele hääletamisel – korporatsioon taastati siiski järgmisel aastal ja võeti ka *Chargiergenconvet*i liikmeks. Koos korporatsioon Lettoniaga oli Ruthenia *Chargiertenconvent*i ainus mittesakslastest koosnev liige. Läks protestiks üldkommaani sakslust rõhutavate sätete vastu 1857 ise laiali. Mitteformaalselt jätkati siiski tegevust ja 24. märtsil 1862 registreeriti Vene Üliõpilaste Kogu. Pärast seda üritati sõlmida konventsiooni *Chargiertenconvet*iga kuni 11. septembril 1868 teatati Ruthenia taastamisest. 15. novembril saadeti Ruthenia laiali, sest liikmeid oli vähe ja puudus endiste Ruthenia liikmete nõusolek korporatsiooni taastamiseks.
Joseph Ransdell

**Joseph Morton Ransdell** (5. juuni 1931 Oklahoma City – 27. detsember 2010) oli USA filosoof ja semiootik. 

Ta sai 1961 Columbia Ülikoolist doktorikraadi Charles Sanders Peirce'i käsitleva väitekirja eest.

Ta õpetas filosoofiat California Ülikoolis Santa Barbaras ning oli 1974–2000 oli Texas Tech University filosoofiaõppejõud.

Ta on uurinud Peirce'i töid.

Ta asutas Peirce'ile pühendatud veebisaidi "" ja foorumi PEIRCE-L Philosophical Forum. 

## Teosed
*"The pursuit of wisdom: A history of philosophy" 

## Välislingid
*Nekroloog
*Arisbe
*peirce-l
*Mahukas entsüklopeediaartikkel Peirce'ist vt.
*Tema koduleht
Kent Johnson

**Kent Johnson** on USA filosoof.

Ta töötab California Ülikoolis Irvine'is loogika ja teadusfilosoofia kaasprofessorina.   

## Välislingid
*Koduleht
Ahter

**Ahter** (alamsaksa *achtern*), ka **pära**, on laevakere tagaosa ahterpiigi vaheseinast kuni ahtertäävini. 

Ahtris paiknevad rool ja sõukruvid. 

Ahtrite põhilised üldised tüübid on
*peegelahter – lõigatud lõpuga;
*ristlejaahter – terava lõpuga.

Jahtide tavalisimad ahtritüübid on
* pika ahtrieendi ja väikese ahtripeegliga traditsiooniline jahiahter,
* lühikese ahtrieendi ja suure ahtripeegliga moodne jahiahter,
* lühikese ahtrieendiga teravalt lõppev kanuuahter
* terav ahter, millel erinevalt kanuuahtrist on rool kinnitatud kere taha ahtrisse,
* peegelahter, mille puhul jahikere lõpeb ahtripeegliga,
* sirgpeegelahter – peegelahtri erikuju, mille puhul jahikere veepealne osa lõpeb ahtripeegliga ning rool kinnitatakse nii ahtripeegli kui ka roolitäävi külge.

## Vaata ka
* Käil ehk vöör
* Ahtertääv

## Viited

## Kirjandus
*Mereleksikon, 1996. Eesti Entsüklopeediakirjastus.
Ahtertääv

**Ahtertääv** (hollandi *achtersteven*, sõnadest *achter* 'tagumine + *steven* 'post, tääv') on ahtri alaosas paiknev kiilu puit-, sepis-, valu- või keevisjätk, millel ühinevad mõlema parda talastik ja plaadistus.

## Viited
Ahterpiik

**Ahterpiik** (hollandi *achterpiek*) on laeva otsmine ruum ahtertäävist ahtripoolseima veekindla põikvaheseinani. 

Ahterpiiki kasutatakse magevee- või ballastitankina, jahtidel ja paatidel panipaigana.

## Viited
Nikolajev

**Nikolajev** on venepärane perekonnanimi. Naiste nimevorm on **Nikolajeva**.

2018. aasta 1. jaanuari seisuga oli Eestis perekonnanimi Nikolajev 495 mehel ja 23 naisel, nimi Nikolajeva 534 naisel. Perekonnanimede levikult oli nii Nikolajev kui ka Nikolajevs 64. kohal.

## Nime kandjaid
*...

## Viited

## Välislingid
*
Balti liiga

**Balti liiga** võib tähendada mitut asja:

* Balti liiga, Balti riikide meeste jalgpalliliiga
* Naiste Balti liiga, Balti riikide naiste jalgpalliliiga
* Baltic Basketball League, endine Balti riikide meeste korvpalliliiga
* Baltic Women's Basketball League, Balti riikide naiste korvpalliliiga
* Balti liiga, Balti riikide meeste võrkpalliliiga
* Naiste Balti liiga, Balti riikide naiste võrkpalliliiga
* Balti liiga, Balti riikide meeste käsipalliliiga
* Balti Jäähoki Liiga, endine Balti riikide meeste jäähokiliiga
* Baltic Sea League, meeste ameerika jalgpalli liiga
* Baltic Dressage League (ratsasport)
* BESL, Balti e-spordiliiga

## Vaata ka
* Balti turniir
* Eesti-Läti Ühisliiga, naiste korvpalliliiga
* Eesti-Läti Korvpalliliiga, meeste korvpalliliiga
Ameerika Semiootika Selts

**Ameerika Semiootika Selts** (*Semiotic Society of America*) on semiootikute erialaselts Põhja-Ameerikas.

Selts asutati aastal 1975.

Selts annab välja ajakirja The American Journal of Semiotics.

Selts kasutab oma sümbolina *[[caduceus]]*, tõlgendades seda kui märgi märki.

## Presidendid
Selts valib endale igaks aastaks uue presidendi. Presidendid on olnud:

## Auliikmed
Seltsi eluaegseteks auliikmeteks on kõik Sebeoki auhinna laureaadid. Need on David Savan (1992), John Deely (1993), Paul Bouissac (1996), Jesper Hoffmeyer (2000), Kalevi Kull (2003), Floyd Merrell (2005), Susan Petrilli (2008), Irmengard Rauch (2011), Paul Cobley (2014), Vincent Colapietro (2018), Nathan Houser (2019), Marcel Danesi (2024), Lucia Santaella (2025).

## Vaata ka
*Thomas Sebeok

## Välislingid
*Seltsi koduleht
Imeni M. I. Kalinina

**Imeni M. I. Kalinina** on alev Venemaal Nižni Novgorodi oblasti põhjaosas Vetluga rajoonis. Asub Voli jõe ääres.

Asula tekkis 20. sajandi alguses kartongivabriku juurde ja sai nime Berjozovaja Zavod. Aastal 1938 sai asula nime revolutsionäär Mihhail Kalinini järgi ja alevi staatuse.
Avariiplaaster

**Avariiplaaster** on vahend laeva allveeosa vigastuse tagajärjel tekkinud augu või prao ajutiseks sulgemiseks.
Eristatakse pehmeid, poolpehmeid ja jäiku plaastreid.

## Viited
Goathland

**Goathland** on küla ja vald (*civil parish*) Suurbritannias Põhja-Inglismaal Põhja-Yorkshire'i krahvkonnas Whitbyst 11 km edelas North York Moorsi rahvuspargi alal.

Goathland asub 150 m kõrgusel merepinnast, kuigi ta ei asu merest kaugel.

19. sajandil sai Goathland kuurordiks. 1835 jõudis külla raudtee. Goathlandis on tänini palju haljasalasid ja kivisillutisega jalgteid.

2001. aasta rahvaloenduse andmetel oli vallas 407 elanikku.

Suur osa ümberkaudsetest maadest kuulub Lancasteri hertsogkonda, mis on Briti kuningapere omanduses. Hertsogkonna šoti mustapäised lambad tohivad juba sajandeid külas olevatel ja külalähedastel haljasaladel rohtu süüa. Ajapikku on nad inimestega, sealhulgas Goathlandi külastavate turistidega harjunud ja mõned neist on õppinud inimestelt toitu nuruma.

Goathland on seriaalide "Südameasi" ja "Maahaigla" võttekoht. Küla raudteejaamas on filmitud nii "Carringtoni" (1995) kui ka Harry Potteri lugudest tuntud Hogsmeade'i jaamaga seotud episoode.

## Viited

## Välislingid

* You can see some excellent photographs of Goathland
Scarborough' ringkond

**Scarborough' ringkond** oli omavalitsusüksus Suurbritannias Põhja-Inglismaal Põhja-Yorkshire'i krahvkonnas. Ringkonna keskus asus Scarborough' linnas. 2023. aastal ühendati Scarborough' ringkond uue tervikomavalitsusega (Põhja-Yorkshire'i ringkond).

## Asustus
Linnad:
Filey, Scarborough, Whitby

Külad:
Goathland

## Viited
Tsati keel

**Tsati keel** (hiina 回辉语 (回輝語) *Huíhuīyǔ*) on Austroneesia hõimkonna Malaia-Sumbawa keelte rühma kuuluv keel, mida räägivad Hiina Hainani saare lõunaosas elavad tsatid.

Erinevalt teistest Austroneesia hõimkonna keeltest on tsati keel toonikeel.

Tsati keele kõnelejaid on umbes 3500.
Georg von Holst

**Georg von Holst** (2. detsember 1824 Viljandi – 25. detsember 1900 Pärnu) oli Eesti vaimulik.

Õppis aastatel 1833–1842 Cēsise lähedal asuvas Berzaune Maagümnaasiumis. Tartu Ülikooli usuteaduskonnas õppis ta aastatel 1842–1846 (sai aastal 1845 hõbeauraha). Oli aastatel 1847–1848 prooviaastal Torma Maarja koguduses Eduard Johann Assmuthi juures. Oli aastatel 1848–1849 koduõpetajaks Tormas Heinrich Emil August Hörschelmanni juures. Ordineeriti 15. jaanuaril 1850 Riias õpetajaks.

Oli aastatel 1850–1883 (introdutseeriti 29. jaanuaril 1850) Kanepi Jaani koguduse õpetaja. Elas 1. detsembril 1881 üle atentaadi, milles süüdistas varem tema ärgitusel vallandatud kooliõpetajat ja eesti rahvusliku liikumise tegelast Martin Varest. Oli aastatel 1883–1890 (kutsuti 14. mail ja introdutseeriti 18. septembril 1883) Käina Martini koguduse õpetaja. Jäi aastal 1891 emerituuri. Suri Pärnus.

Holst oli tartumurdelise Uue Testamendi teksti redigeerija. Aastal 1889 tegi ta ettepaneku piiblitõlget põhjalikult redigeerida.

## Isiklikku
Tema poeg Robert Heinrich von Holst oli Audru Püha Risti koguduse õpetaja, pojapoeg Walter von Holst oli Pärnu Nikolai ja Rakvere Saksa koguduse õpetaja.

## Viited

## Kirjandus
* Martin Vares "Katkendid minu mälestustest II" Tuna 4/2004, lk 123–137
Robert Heinrich von Holst

**Robert Heinrich von Holst** (10. veebruar 1858 Kanepi – 23. august 1901 Audru) oli Eesti vaimulik.

Robert Holst sündis 1858. aastal Võrumaal Kanepis, Kanepi koguduse pastori Georg von Holsti (1824–1900) peres. 

Algõpetuse sai koduõpetaja käe all. Õppis aastatel 1872–1876 Tartus gümnaasiumis. Oli aastatel 1876–1877 praktikandiks Gütersloh kristlikus gümnaasiumis. Õppis usuteadust aastatel 1877–1879 Leipzigi ülikoolis, aastatel 1879–1881 Tartu Ülikoolis ja aastatel 1882–1883 Erlangeni ülikoolis. Oli prooviaastal Kanepi Jaani koguduses (oma isa käe all). Ordineeriti 7. augustil 1883 Pärnus õpetajaks.

Oli aastal 1883 (introdutseeriti 14. augustil 1883) Audru Püha Risti koguduse adjunktõpetaja, aastatel 1883–1901 (introdutseeriti 11. detsembril 1883) sama koguduse õpetaja. Oli aastal 1889 pooleks aastaks pastoriametist kõrvaldatud (suspendeeritud), kuna viis läbi kiriklikke talitusi rekonvertiitidele(õigeusus pettunutele). Oli aastatel 1892–1893 praosti (Julius Leo Immanuel Girgensohni) asetäitja. Oli Liivimaa Sinodi misjonireferent. Oli eestikeelse Uue lauluraamatu kaastööline.

1895. aastal avaldas Robert Holst lehtedes aruanded ning 1895/1896 esimese väljarännanud eestlaste eesti asunduste ülevaate "Eestlaste asutused Wenemaal". 

## Isiklikku
Tema isa Georg von Holst oli Kanepi- ja Käina koguduse õpetaja.

## Viited

## Välislingid
* 
*
Paremjõudude Liit

**Paremjõudude Liit** (*Союз правых сил*) oli aastatel 2001–2008 eksisteerinud Venemaa partei.

Paremjõudude Liit loodi 1999. aastal valimisliiduna, mille koosseisu kuulus muuhulgas Venemaa Demokraatlik Valik (*Демократический выбор России*). 1999. aasta Riigiduuma valimistel sai liit 8,52% häältest ja moodustas Riigiduuma fraktsiooni.

Paremjõudude Liidu eellasteks olid 1995. aasta valimistel osalenud Venemaa Demokraatlik Valik – Ühendatud Demokraadid (*Демократический выбор России — Объединённые демократы*, 3,9%) ning 1993. aasta valimistel osalenud Venemaa Valik (*Выбор России*, 15,5%).

Partei asutati 2001. aasta mais. Kaasesimeesteks said Jegor Gaidar, Sergei Kirijenko, Boriss Nemtsov, Irina Hakamada ja Anatoli Tšubais. Detsembris valiti parteijuhiks Nemtsov.

2003. aasta duumavalimistel kogus partei 4 protsenti häältest ja valimiskünnist ei ületatud. Kolm ühemandaadilistest ringkondadest Riigiduumasse valitud partei liiget ühinesid Ühtse Venemaa fraktsiooniga.

2007. aasta parlamendivalimistel sai partei 0,96% häältest, 2008. aasta sügisel võeti vastu otsus laiali minna.
Valdai rajoon

**Valdai rajoon** on haldusüksus (munitsipaalrajoon) Venemaal Novgorodi oblasti kaguosas. Piirneb idas Tveri oblastiga.

Rajoonis on 9 külaasundust (*сельское поселение*) ja 1 linn. Halduskeskus on Valdai linn.

Valdai rajoonis elavad Valdai karjalased.

## Viited
Trossö

**Trossö** on saar Rootsis Blekinge läänis.

Trossöl paikneb Karlskrona kesklinn. Peamine vaatamisväärsus on saare kõrgeimas kohas asuv linna keskväljak, mille ääres on kaks kirikut.
Tšuhnaa

**Tšuhnaa** (vene keeles *чухна́*) on vene keeles eestlaste, soomlaste ja teiste läänemeresoomlaste kohta kasutatav väljend. 

Sõna on tõenäoliselt tuletatud vanavene etnonüümist "tšuudid" (*чудь*, *чюдь*), millega 10.–11. sajandil Kiievi-Vene riigis toimunut kajastanud kirjalikes allikates tähistati teatud või kõiki läänemeresoome rahvaid või laiemalt isegi kõiki põhjapoolsemaid (mitteslaavi) naaberrahvaid.  

Eesti õigekeelsussõnaraamatu (2018) järgi on sõnal "tšuhnaa" halvustav tähendus.

## Vaata ka
* Tšuudid
* Tibla
* Niet Molotoff

## Viited

## Välislingid
* Sissekanne vene vikisõnastikus
MOFF

**Nokia Mobiilifilmide Festival** (**MOFF**) oli aastatel 2007–2010 peetud veebipõhine Pimedate Ööde filmifestivali alafestival mobiiltelefoniga tehtud lühifilmidele.

MOFF kasvas välja 2006. aastal pilootprojektina tehtud esimesest Eesti mobiilifilmist „Zombie-Võlur", mis filmiti PÖFF-i ajal.

2008. aastal jõudis MOFF CNN-i saatesse "The Screening Room".

2009. aastal pärjati MOFF üritusturunduse müügiedenduse kategoorias Kuldmuna auhinnaga.

## Vaata ka
* Pimedate Ööde filmifestival
* Nokia

## Viited


## Välislingid
* Koduleht
Kaitseliidu vanematekogu

**Kaitseliidu vanematekogu** on Kaitseliidu keskkogu valitav korraldav organ, mis koosneb vähemalt 15 kaitseliitlasest, kes peavad olema silmapaistvad riigi- ja avaliku elu tegelasesed.

Kaitseliidu vanematekogu esimeheks valiti 25. mail 2013 Ants Laaneots, aseesimeesteks Tiit Tammsaar ja Romek Kosenkranius.

Kaitseliidu vanematekogusse kuuluvad Ants Laaneots, Kalev Naur, Tiit Tammsaar, Kaido Kaasik, Mart Reino, Jaak Aaviksoo, Kalev Härk, Aivar Riisalu, Johannes Kert, Romek Kosenkranius, Kalev Härk, Merike Jürjo, Jaan Priisalu, Rein-Karl Loide ja Mati Kepp.

## Vaata ka
*Kaitseliidu keskjuhatus

## Viited
Klapp (ansambel)

**Klapp** oli Eesti pärimusmuusika ansambel, mis tegutses aastatel 2007–2018. Ansambel ühendab traditsioonilise seto muusika kaasaegsete rütmide ja energilise lavalise esitusega, luues omanäolise folk-fusioni kõla. Klapp viis seto muusika ka rahvusvahelistele lavadele, esinedes mitmel Euroopa tuntud folkfestivalil.

Ansambel andis kokku sada kontserti ning lõpetas tegevuse 2018. aastal kontserdiga Treskis.

## Liikmed
* **Toomas Valk** – karmoška
* **Jalmar Vabarna** – akustiline kitarr
* **Kristjan Priks** – tamburiinid, löökpillid, Eesti torupill

### Seto meistrid
Klapp oli seto pärimusmuusikaansambel, mille liikmed olid ühtlasi Seto Kuningriigi tunnustatud meistrid. 
Toomas Valk on pälvinud parima karmoškamängija tiitli aastatel 2017, 2013, 2010, 2008 ja 2006, 
Jalmar Vabarna on tunnistatud parimaks kasatskitantsijaks 2013., 2012., 2008. ja 2006. aastal, ning 2018. aastal parimaks karmoškamängijaks. 
Kristjan Priks pälvis 2008. aastal parima kandlemängija auhinna.

Ansambel esines Eestis ja välismaal, sh TFF Rudolstadti festivalil Saksamaal (2010) ja Kaustinen Folk Music Festivalil Soomes (2010).
Klapp on esinenud ka Eesti Televisiooni saates "Terevisioon" (2011), ning ansambli muusikat on iseloomustatud kui „seto folkmuusika ja rütmikas maailmafolk, kus tamburiin kõlab kui seto trumm“. 

## Looming
Klapp avaldas kaks albumit: 
* "Hopp!" (2009) 
* "Sepp" (2013)

Album "Sepp" pälvis Põlvamaa Kultuurkapitali kollektiivipreemia. 

### Liikmete edasine tegevus
Pärast ansambli tegevuse lõppu jätkasid selle liikmed muusikuna teistes projektides: 
* Kristjan Priks – muusik, helilooja ja õpetaja, tegutseb ansamblites Riffarrica ja Dagö. 
* Jalmar Vabarna – muusik ja laulja ansamblites Zetod ja Trad.Attack!. 
* Toomas Valk – rahvamuusik ja karmoškamängija, mitmekordne Seto Kuningriigi meister.

## Viited

## Välislingid
* Klapi esinemine saates "Terevisioon" (ERR, 2011) 
* Klapi viimane kontsert Treskis (Setomaa vald, 2018)
ERKL

**ERKL** on lühend, mis võib tähendada: 
*Eesti Rahvakultuuri Keskseltside Liit
*Eesti Rahvakunsti ja Käsitöö Liit (hilisem Eesti Kodutööstuse Edendamise Keskselts)
*Eesti Rahvuslaste Keskliit
*Eesti Rahvuslik Konservatiivne Liit
Klapp

**Klapp** võib tähendada järgmist:
*Klapp (tehnika)
*Klapp (muusika)
*Klapp (anatoomia)
*Klapp (ansambel)
Kvantkeemia

**Kvantkeemia** on teoreetilise keemia haru, mis kasutab keemias ettetulevate probleemide lahendamiseks kvantmehaanika ja kvantväljateooria abi.

## Vaata ka
*Molekulaarorbitaalide teooria
KK Välk/Estanc

**KK Välk/Estanc** on 2007. aasta sügisel loodud korvpallivõistkond. Võistkond osaleb Eesti Meeste teises liigas ning klubi duubelmeeskond teeb kaasa Kossuliigas.

## Ajalugu
### Nimi
* 2007–2009: KK Välk
* 2009–2010: KK Välk/Inglise kolledži spordiklubi
* 2010–2012: KK Välk/Estanc

### Saavutused
* 2008–2009: Tallinna Rahvaliiga võitjad
* 2008 ja 2009: Tallinna Meistriliiga 5.–8. koht
* 2010: Tallinna Meistriliiga Final Four
* 2011: Kossuliiga 3. koht
* 2011: Tallinna Meistriliiga Final Four
* 2011: Kossuliiga Karikafinalist

## Mängijad hooajal 2011/12
*Mihkel Tammo
*Tambet Toomela
*Aleksander Aleksandrov
*Egon Kotsar
*Toomas Raadik
*Kristjan Penjam
*Priit Jürgenson
*Taavi Õunapuu
*Imre Saar
*Cristo Kens
*Arne Saks
*Jörgen Õigus
*Priidik Ulp
*Madis Vesker
*Sergei Turkov
*Aivar Piir
*Andres Mäe
*Heino Hõbeoja
*Margo Liivand
Jaanus Ots

**Jaanus Ots** (sündinud 20. märtsil 1967 Pärnus) on eesti ärijuht.

Ta on õppinud Pärnu I Keskkoolis, Vana-Võidu Sovhoostehnikumis (energeetika eriala), Marketingi Instituudis (marketingi ja müügi eriala). Ta lõpetas Akadeemia Nord marketingi ja reklaami eriala.

Peale teenistust Nõukogude armees asutas ta OÜ Pretty, kus töötas tegevjuhina. Hiljem töötas Soome-Eesti ühisettevõttes ostujuhina, aktsiaseltsis Teaspon  regionaalse müügijuhina, OÜ Varmontis kinnisvara- ja haldusala tegevjuhina. Alates 2005. aasta novembrist on ta AS Taastusravikeskus Sõprus nõukogu liige, alates 2008. aasta septembrist ettevõtte juhatuse esimees.

## Ühiskondlikud tegevused
Alates 2005. aastast on Ots Pärnu linnavolikogu liige, alates 2009. aastast linnavolikogu revisjonikomisjoni esimees. Ta on ka Pärnu Loodusmaja hoolekogu esimees, LC Pärnu Livonia liige ja Kaitseliidu liige.

## Isiklikku
Jaanus Ots on abielus, tal on 4 last. Tema harrastusteks on reisimine, matkamine, sukeldumine (Rescue), kirjandus.
Jakob Wilhelm Reinhold Everth

**Jakob Wilhelm Reinhold Everth** (11. mai 1775 Kodavere – 6. veebruar 1837 Kodavere) oli Eesti vaimulik.

Algõpetuse sai koduõpetajalt. Lõpetas kõrgema linnakooli Tartus. Immatrikuleerus 8. augustil 1797 Jena ülikooli usuteaduskonda, õppis seal aastani 1798. Pärast seda oli koduõpetaja Valga lähedal. Ordineeriti 15. juunil 1804 Tartus õpetajaks.

Oli aastatel 1804–1837 Kodavere ja Alatskivi koguduse õpetaja.

Everth tundis elavat huvi eesti keele vastu ja püüdis viimasele anda omalt poolt lisa. Ta oli Johann Heinrich Rosenplänteri kaastööline ja on avaldanud kirjutisi "Beiträge'des":
*"Laul römo ülle" – Schilleri laulu tõlge (Beiträge II, 120–125);
*neli eesti rahvalaulu Kohtlast (Beiträge III, 104–106);
*eesti vanasõnad (Beiträge III, 112);
*lisa Hupeli sõnaraamatule (Beiträge V, 52–56)
*kolm vaimulikku laulu (tõlked) (Beiträge VI, 101–104);
*vaimulik laul (Beiträge IX, 151–153)
*10 eesti rahvalaulu (Beiträge XVII, 119–128)

## Isiklikku
Jakob Wilhelm Reinhold Everth oli kolm korda abielus. Tema väimees (tütre (teisest abielust) Irene mees) Karl August Hollmann oli Puhja Püha Dionysiuse koguduse õpetaja. Tema kolmanda abikaasa isa Johann Elias Lorenz Schatz oli pastor Alojas, Luke koguduses ja Valga Jaani koguduses. Tema isa Georg Simon Everth oli Kodavere ja Alatskivi koguduse õpetaja, vend Paul Gottlieb Georg Everth oli Maarja-Magdaleena koguduse õpetaja.

## Viited

## Välislingid
*
Paul Gottlieb Georg Everth

**Paul Gottlieb Georg Everth** (18. veebruar 1772 Kodavere – 10. mai 1843) oli Eesti vaimulik.

Õppis Tartu kõrgemas linnakoolis. Usuteadust õppis ta (immatrikuleeriti 20. oktoobril 1789) aastatel 1789–1792 Jena Ülikoolis ja (immatrikuleeriti 23. mail 1792) aastatel 1792–1793 Göttingeni Ülikoolis. Töötas pärast seda koduõpetajana Valga ümbruses. Ordineeriti 22. märtsil 1797 õpetajaks.

Oli aastatel 1797–1843 (introdutseeriti 3. mail 1797) Maarja-Magdaleena koguduse õpetaja, olles 1832. aastast ühtlasi Tartu praostkonna praost ja assessor.

Ta on kirjutanud artikli "Beyträg zu Hupels estnischem Wörterbuche", mis ilmus Johann Heinrich Rosenplänteri "Beiträge'des" (XVI, lk. 95–100).

## Isiklikku
Tema isa Georg Simon Everth ja vend Jakob Wilhelm Reinhold Everth olid Kodavere- ja Alatskivi koguduse õpetajad.

## Viited
Georg Simon Everth

**Georg Simon Everth** (28. juuli 1740 Hermsdorf – 3. november 1803 Kodavere) oli Eesti vaimulik.

Everth sündis Hermsdorfis (praeguse haldusjaotuse järgi Saale-Holzlandi kreisis Tüüringi liidumaal). Õppis usuteadust (immatrikuleeriti 20. mail 1760). Aastast 1765 oli koduõpetaja Eestimaal, s.h Jõhvi Mihkli koguduse õpetaja praost Kochi juures. Ordineeriti õpetajaks 10. juulil 1768.

Oli aastatel 1768–1770 Kodavere ja Alatskivi koguduse adjunktõpetaja. Aastatel 1768–1770 oli ta samade koguduste (introdutseeriti 30. mail 1770) õpetaja.

## Isiklikku
Tema äi oli Ambla Maarja koguduse õpetaja Georg Christoph Fuhrmann. Tema vanem poeg Paul Gottlieb Georg Everth oli Maarja-Magdaleena koguduse õpetaja, noorem poeg Jakob Wilhelm Reinhold Everth oli Kodavere ja Alatskivi koguduse õpetaja.

## Viited
Melisbek Mõrzakmatov

**Melisbek Mõrzakmatov** (sündinud 18. aprillil 1969) on Kõrgõzstani poliitik. Ta oli Oši linnapea alates 2009. aasta jaanuarist kuni 2013. aasta detsembrini.

Kuulub alates 2007. aastast parteisse Ak-Žol. Valiti selle partei nimekirjas parlamenti, mille liikmeks oli 2009. aasta veebruarini.

2010. aasta Kõrgõzstani revolutsiooni järel asus Mõrzakmatov küll Bakijevi poolele, kuid juba 15. aprillil organiseeris meeleavalduse Ajutise Valitsuse toetuseks.

Juuniks, mil riigi lõunaosas puhkesid etnilised kokkupõrked, oli Mõrzakmatov Oši piirkonnas saavutanud sellise võimu, et kohalikud võimu- ja jõustruktuurid allusid tema, mitte Biškeki keskvalitsuse korraldustele.

Pärast rahutusi protesteeris Mõrzakmatov ajutise valitsuse otsuse vastu lubada riigi lõunapiirkonda OSCE relvastamata vaatlejad.
Augustis püüdis Kõrgõzstani ajutine valitsus Mõrzakmatovit ametist eemaldada, kuid ta jäi siiski linnapeaks.

## Viited
Buru regentkond

**Buru regentkond** (indoneesia keeles *Kabupaten Buru*) on regentkond (2. järgu haldusüksus) Indoneesias Maluku provintsis. See hõlmab peamiselt Buru saare põhjaosa. Ta piirneb läänes Banda mere ja Lõuna-Buru regentkonnaga, idas Manipa väinaga, põhjas Serami merega ning lõunas Lõuna-Buru regentkonna ja Banda merega. 

Pindala on 5577,48 km², koos veealadega 7594,98 km². Rannajoone pikkus on 232,18 km²..

## Loodus
### Pinnamood

## Haldus
### Haldusajalugu
Praegustes piirides Buru regentkond tekkis, kui 2008. aasta seadusega nr 32 moodustati 1999 moodustatud Buru regentkonna lõunaosast Lõuna-Buru regentkond.

### Regentkonnavalitsus
Regent (*[[bulati]]*) on 2009. aasta oktoobri seisuga Husni Hentihu, regendi asetäitja Ramli Umasugi.

### Halduskeskus
Regentkonna keskus on Namlea.  

### Haldusjaotus
Buru regentkond jaguneb 5 allringkonnaks (*ketjamatan*): 

*Namlea allringkond (keskus Namlea)
*Waplau allringkond (keskus Waplau)
*Waeapo allringkond (keskus Waenetat)
*Air Buaya allringkond (keskus Air Buaya)   
*Batubuali allringkond (keskus Ilath)

## Viited

## Välislingid
*Ametlik koduleht
Georg Christoph Fuhrmann

**Georg Christoph Fuhrmann** (13. aprill 1711 Saalfeld – 28. veebruar 1769 Ambla) oli Eesti vaimulik.

Fuhrmann sündis Saalfeldis, Tüüringis, Saksamaal. Immatrikuleerus 4. augustil 1731 Jena Ülikooli. Töötas koduõpetajana Jõhvi kihelkonnas arvatavasti 1730. aastate keskpaigast. Ordineeriti õpetajaks 6. jaanuaril 1743.

Teenis Ambla Maarja koguduses juba jaanuaris 1741, õpetajaks kutsuti 22. juulil 1742. Tõrjus kõrvale hernhuutlaste kandidaadi Ambla pastori ametikohale. Teenis Ambla kogudust aastatel 1743–1769. Eestimaa konsistooriumi assessoriks sai 27. jaanuaril 1763, Järva praostkonna praostiks 28. veebruaril 1768, ühtlasi sai ka ülemapellatsioonikohtu liikmeks.

## Isiklikku
Tema äi Georg Friedrich Schultz oli Lääne-Nigula Püha Nikolause koguduse õpetaja; naise vanaisa Georg Schultz oli Ridala Püha Maarja Magdaleena koguduse õpetaja, naise teine vanaisa Daniel Vick oli Haapsalu Püha Johannese koguduse abiõpetaja. Väimees Georg Simon Everth oli Kodavere Mihkli koguduse ja Alatskivi koguduse õpetaja.

## Viited
Belutšid

**Belutšid** (belutši keeles بلوچ) on iraani rahvas, kelle peamine asuala on Belutšistani piirkond Iraani kiltmaa kaguosas.

Belutšide arvu Pakistanis hinnatakse enam kui kuuele miljonile, Iraanis 1,5 miljonile, Afganistanis enam kui poolele miljonile, Omaanis ligi poolele miljonile.

Belutšid kõnelevad enamasti belutši keelt.
Totipotentsus

**Totipotentsus** on rakkude arenguline täisvõimelisus, sügoodi, esimeste blastomeeride ja meristeemirakkude võime diferentseeruda mis tahes tüüpi organismiomasteks rakkudeks ja areneda tervikorganismiks.

Sünonüümina kasutatakse ka **pluripotentsus**. Hans Driesch ja Karl Lashley on kasutanud terminit **ekvipotentsiaalsus**.
Lõuna-Buru regentkond

**Lõuna-Buru regentkond** (*Kabupaten Buru Selatan*) on regentkond (2. järgu haldusüksus) Indoneesias Maluku provintsis. Ta hõlmab Buru saare lõunaosa, Ambelau saare ja väiksemaid saari. 

Regentkonna pindala on 5060 km². Sellest 306 km² hõlmab Ambelau saar ning mõnikümmend kilomeetrit väiksemad saared.

## Haldus
### Haldusajalugu
Regentkond loodi 2008. aasta seadusega nr 32 eraldamise teel 1999 moodustatud Buru regentkonnast.

### Regentkonnavalitsus
2010. aasta seisuga oli võimuorganite moodustamine pooleli. Regendi kohusetäitja oli A. R. Uluputti.

### Halduskeskus
Regentkonna keskus on Namrole.

### Haldusjaotus
Regentkond on jaotatud 5 allringkonnaks:
* Nampole allringkond (keskus Nampole) 
* Kepalamadani allringkond (keskus Biloro)
* Leksula allringkond (keskus Leksula)
* Waesama allringkond (keskus Wamsisi)
* Ambelau allringkond (keskus Wailua)
Isamaa – Kogu Venemaa

**Isamaa – Kogu Venemaa** (*Отечество — Вся Россия*) oli Venemaa 1999. aasta Riigiduuma valimistel osalenud valimisliit, mille moodustasid viis liikumist ja parteid:
* Ühendus Isamaa;
* Venemaa Agraarpartei;
* Liikumine "Venemaa Regioonid";
* Liikumine "Võrdõiguslikkuse ja Õigluse Eest" ("*За равноправие и справедливость*");
* Venemaa Kristlike-Demokraatide Liit.

Valimisliidu juhtkolmiku moodustasid Jevgeni Primakov, Juri Lužkov ja Vladimir Jakovlev. Valimisstaapi juhtis Georgi Boos. Valimisblokk esindas populistlikku suunda, oli mõnevõrra vasakpoolsem kui Ühtsus.

Valimistel sai blokk 13,3% häältest.

2001. aastal moodustasid ühendus Isamaa ja Riigiduuma fraktsioon Ühtsus partei, mille nimeks sai Ühtne Venemaa.
Kristjan Haller

**Kristjan Haller** (sündinud 12. juulil 1949 Raplas) on eesti füüsik. 

## Haridus
Ta on lõpetanud 1967. aastal Tartu 5. Keskkooli ja 1973. aastal Tartu Ülikooli füüsika erialal. Üliõpilasseltsi Liivika vilistlane.

## Töökäik
Ta on töötanud TA Füüsika Instituudis, sealhulgas 1989–1994 selle instituudi teadusdirektorina ja 1994–2003 direktorina. 

Aastatel 2003–2007 oli ta Haridus- ja Teadusministeeriumi asekantsler ja 2007–2012 Tartu Ülikooli teadusprorektor.

## Tunnustus
* 1997 Raepreemia
* 1998 Haridusministeeriumi aukiri
* 2008 Euroopa Teaduste ja Kunstide Akadeemia liige
* 2009 Haridus- ja Teadusministeeriumi teenete kuldmärk
* 2011 Valgetähe IV klassi teenetemärk
* 2011 Rootsi Kuningliku Inseneriteaduste Akadeemia liige
* 2014 Tartu Ülikooli suur medal

## Viited
Dubăsari

**Dubăsari** on linn Moldovas. Asub Dnestri vasakkaldal. *De facto* kuulub Transnistria Vabariigile.

Linnas asub hüdroelektrijaam.

## Välislingid

*Dubăsari koduleht
North York Moors

**North York Moors** (ka *North Yorkshire Moors*) on rahvuspark Suurbritannias Põhja-Inglismaal Põhja-Yorkshire'i krahvkonnas. 

See asutati 1952. aastal. 

Kaitseala pindala on 1436 km². Rabamaastiku vanus on umbes 25 000 aastat.

## Kliima

North York Moorsi kõige kõrgemad temperatuurid on mõõdetud juulis (+34 °C) ja augustis (+33 °C). Absoluutsed maksimumid on kõige madalamad jaanuaris (+15 °C) ja detsembris (+16 °C). Kõige madalamad temperatuurid on mõõdetud jaanuaris (–16 °C) ja veebruaris (–14 °C). Absoluutsed miinimumid on kõige kõrgemad augustis (+5 °C) ja juulis (+4 °C).

Sademeid on aastas keskmiselt 738 mm. Kõige rohkem sajab novembris (98 mm) ja detsembris (82 mm), kõige vähem aprillis (39 mm) ja mais (43 mm). Kõige rohkem lund sajab veebruaris (16 päeval) ja jaanuaris (13 päeva). Juunist septembrini lund ei saja.

Päikest paistab aastas keskmiselt 1426 tundi, neist kõige rohkem juulis (185 tundi) ja mais (182 tundi), kõige vähem detsembris (42 tundi) ja jaanuaris (55 tundi).

## Välislingid

*North York Moors National Park
Angiin

**Tonsilliit** (ladina keeles *tonsillitis (palatina) acuta*, inglise keeles *acute tonsillitis*) ehk **äge suulae- ehk kurgumandlipõletik** ehk **angiin** ehk **krooniline kurgumandlite põletik** ehk **(äge) tonsilliit** on koondnimetus mitmetel loomadel (sh inimestel) esineda võivate ülemiste hingamisteede haiguse kohta kurgumandlites, mida kõige sagedamini põhjustavad viirused või bakteriaalne infektsioon.

## Inimestel

Inimese neelus paikneb palju lümfoidset kude, mis moodustab kogumeid. Need kogumikud ümbritsevad neelu ja omavad kaitsefunktsiooni. Suurimad neist on paarilised kurgumandlid, kuulmetõrve mandlid ja adenoid ehk neelumandel ja keelemandel. Angiini puhul on põletikus just kurgumandlid, mis paiknevad mõlemal pool kurgukaarte vahel. Angiini võib esineda igas vanuses.

## Patogenees
Angiini põhjustavad tavaliselt viirused, harvemini bakterid. Haigusetekitajad levivad õhu kaudu ja satuvad sissehingamisel neelu limaskestale, põhjustades kurgumandlites põletiku. Põletiku tagajärjel kurgumandlid suurenevad, muutuvad punetavaks, mandlitele tekivad valkjad katud ja mädane eritis.

## Sümptomid
Angiini sümptomite hulka kuuluvad kurguvalu, palavik, peavalu, lihasevalud, väsimus ja isutus. Iseloomulik on ka neelu valulikkus, mis süveneb neelamisel. Sageli esineb ka kõrvavalu, mis on tingitud valu kiirgumisest neelust kõrva, kuna neelu ja keskkõrva närvid on omavahel ühenduses. Valu tõttu on söömine sageli raskendatud. Kaela lümfisõlmed võivad olla suurenenud ja valulikud, mis on tingitud sellest, et inimese immuunsüsteem võitleb põletiku tekitajaga.

## Diagnoosimine
Eestis diagnoosib angiini perearst või eriarst, kes vaatluse teel uurib neelu ja kurgumandleid, surudes spaatliga keelt kergelt alla. Arst võib uuringu jaoks võtta vatipulgaga proovi kurgumandlitelt, et teada saada, millised mikroobid kasvavad neelus.

## Ravi ja prognoos

Viiruslik angiin paraneb ise.

Vaja on piisavalt puhata ja palavikku alandada (näiteks paratsetamooliga). Neeluvalu leevendavad paikselt kasutatavad aerosoolid (heksetidiin, Hexoral 0,2% suuõõnepihus), taruvaigu-saialilleõli aerosool) ning soojad joogid. 

Tablettravi antibiootikumidega on põhiline ravimeetod, mille eesmärgiks on bakterite hävitamine. Esmavaliku ravimiks on penitsilliin või amoksitsilliin. Ravikuuri kestus on 7–10 päeva.

Kui angiin (äge tonsilliit) vaatamata adekvaatsele ravile sageli kordub, võib tagajärjeks olla kroonilise tonsilliidi teke, mille puhul võib osutuda vajalikuks kurgumandlid kirurgiliselt eemaldada.

## Viited

## Kirjandus
* "The Merck Veterinary Manual", Tonsillitis in Small Animals
Johann Elias Lorenz Schatz

**Johann Elias Lorenz Schatz** (24. aprill 1767 Arnstadt – 23. september 1847 Tirza) oli Läti ja Eesti vaimulik.

Schatz sündis Arnstadtis Tüüringis. Lõpetas Arnstadtis gümnaasiumi. Õppis aastatel 1787–1790 (immatrikuleeriti 30. aprillil 1787) Jena Ülikoolis. Oli aastast 1793 Liivimaal koduõpetaja. Ordineeriti 14. juulil 1801 õpetajaks.

Oli aastatel 1801–1812 (introdutseeriti 28. juulil 1801) Aloja koguduse õpetaja. Aastatel 1812–1839 oli Luke koguduse õpetaja, teenides aastast 1823 ka Valga Jaani kogudust. Jäi aastal 1839 emerituuri. Suri Tirzas (Gulbene lähedal).

## Isiklikku
Tema äi Paul Pomian-Pesarovius oli Valmiera lähedal oleva Matīšu (Madise) koguduse õpetaja ja hiljem Valka lähedal asuva Trikāta koguduse õpetaja. Väimees Jakob Wilhelm Reinhold Everth oli Kodavere ja Alatskivi koguduse õpetaja.

## Viited
Transjordaania emiraat

**Transjordaania emiraat** (inglise keeles *Emirate of Transjordan*, araabia keeles إمارة شرق الأردن *Imārat Sharq al-Urdun* sõnasõnalt "Ida-Jordaania emiraat") oli Briti protektoraat Lähis-Idas, aastatel 1921–1946.

## Vaata ka
*Transjordaania piirkond
Aivar Põldvee

**Aivar Põldvee** (sündinud 5. veebruaril 1962 Paldiskis) on eesti ajaloolane, alates 2010. aastast ajaloodoktor ja Tallinna Ülikooli teadur.

## Elukäik
Aivar Põldvee omandas põhi- ja keskhariduse Keila 1. Keskkoolis ja asus 1980. aastal õppima Tartu Riiklikku Ülikooli ajalugu. Ta lõpetas selle 1985. aastal ning töötas aastatel 1984–1989 Keila 1. Keskkoolis ajaloo- ja ühiskonnaõpetuse õpetajana. Sellele järgnes kolmeaastane aspirantuur Eesti Teaduste Akadeemia Ajaloo Instituudis. 1993–1997 oli ta sealsamas nooremteadur. Aastatel 1989–2001 oli ta ka Harjumaa Muuseumi vanemteadur ning 1994–1995 direktori ajutine kohusetäitja. 1998–2001 oli Aivar Põldvee ka Keila Gümnaasiumi vanemõpetaja.

2001. aastal sai Põldveest Eesti Ajaloomuuseumi teadusdirektor, kellena ta töötas viis aastat. 2003. aastal alustas ta Tartu Ülikoolis magistriõpinguid ja sai aasta hiljem magistrikraadi. Seejärel astus ta samas doktoriõppesse. 23. septembril 2010 kaitses ta doktoriväitekirja teemal "Bengt Gottfried Forselius ja rahvahariduse lätted Eesti- ja Liivimaal". Töö juhendaja oli Mati Laur, oponent oli Kari Tarkiainen.

## Tunnustus
* 2000 Suur Ignatsi Jaagu medal
* 2006 Keila kultuuripreemia (teenete eest Keila linna kultuurielu pikaajalisel kujundamisel)
* 2008 Eesti Kultuurkapitali kirjanduse sihtkapitali aastapreemia (artikliauhind: "Lihtsate eestlaste ebausukombed ja Johann Wolfgang Boecleri tagasitulek. Lisandusi kiriku, kirjanduse ja kommete ajaloole")
* 2014 Bengt Gottfried Forseliuse medal
* 2026 Valgetähe V klassi teenetemärk

## Isiklikku
Aivar Põldvee tütar on laulja Anna Pärnoja.

## Viited

## Välislingid
*
*Info Aivar Põldvee doktoritööst ja kaitsmise ajast
Digifest

**MTÜ digifest** on Eesti arvutimängude kokkusaamisürituste, võrgupidude, korraldaja, mille asutasid neli noorukit Indrek Künnapuu, Cardo Uustal, Martin Veermäe ning Karol Karino. 

Esimene omanimeline kogunemine toimus 2009. aastal. Eesmärgiks on informatsiooni jagamine, omavahel suhtlemine ning uute tutvuste loomine. Senistel üritustel on olnud keskmiselt 250 osalejat. Lisaks kohalikele on üritusi külastanud Soome, Läti ja Leedu arvutimänguhuvilised.

## Võrgupeod
Eelmise kümnendi esimeses pooles hakkasid kuulsust koguma erinevad võrgumängud, mida on võimalik mängida sõprade ja tuttavatega üle kogu maailma. Mängijateks on peamiselt 14-25-aastased noored. Üldiselt jagatakse mängud kolme kategooriasse: reaalajas strateegia-, esimeses isikus tulistamisja spordimängud. Mänge on võimalik mängida nii soolo- kui ka meeskonnamängudena. Meelelahutusliku osa annavad juurde internetis vahendatavad reaalajas toimuvad turniirid ja liigad. Lisaks eeltoodule on aastast aastasse üha enam populaarsust maailmas kogunud võrgupeod. Võrgupidu tähendab teisisõnu kogunemist, kus ühendatakse mitu arvutit selle toimumise kestel suureks kohtvõrguks, mille raames viiakse läbi erinevaid võistlusi, seminare, loenguid ja muid tegevusi. Kõige populaarsem ning suurima külastajaskonnaga võrgupidu DreamHack toimub Rootsis kaks korda aastas. Suvel 2010 püstitati DreamHackil jälle külastaje arvu rekord – 14 000 inimest, mis on ka ühtlasi maailmarekord.

## Tagasivaade
### digifest 2009 talv
Toimus 30. oktoobrist kuni 1. novembrini 2009 Tallinnas A. Le Coq Arenal. Baltimaades esmakordselt tehti frantsiisileping kvalifikatsiooni korraldamiseks maailma suurimale võrgupeole DreamHack. DreamHackile saadeti kokku 18 mängijat. Meelelahutusliku osana oli teisel päeval külastjatele tasuta jalgpallimatš Sillamäe Kalevi ja FC Flora vahel.

### Mängud
Ametlike mängude kategoorias olid esindatud järgmised mängud: 
* Counter-Strike 1.6 
* Counter-Strike Source
* TrackMania 
* Defence of the Ancients 
* Enemy Territory 
* Quake Live

### digifest 2010 kevad
Toimus 30. aprillist kuni 2. maini 2010 Tallinna Lauluväljakul, peasponsoriks oli F-Secure. Kohapeal oli võimalik osa saada infoseminaridest, jälgida kuidas forsseeritakse arvutit -196 kraadi juures. Proovida sai virtuaalgolfi. Tänu Sony Center ja Playstation koostööle oli võimalus osalejatel kolme päeva vältel mängida konsoolimänge hiiglaslikel ekraanidel. Infoboksides oli võimalik teha tutvust uute Apple'i toodetega ja uudse kaardimänguga Weplay! poolt. Suurimat tähelepanu pälvis digifesti enda loodud mängu kontseptsioon IRONMAN. Iga registreerunu võttis osa viiest, üksteisest täiesti erinevast arvuti- ja konsoolimängust, mis kuulutati välja ürituse alguses. Mängija, kes sai lõppkokkuvõttes kõige enam punkte võitis endale PlayStation 3.

### Mängud
Ametlike mängude kategoorias olid esindatud järgmised mängud:
* Counter-Strike 1.6 
* Call of Duty 4
* Heroes of Newerth
* TrackMania
* Ironman

## Viited

## Välislingid
* digifest MTÜ koduleht
* Fotosid digifesti üritustelt
Jürgen von Ungern-Sternberg

**Jürgen von Ungern-Sternberg** (*Jürgen Baron Ungern-Sternberg von Pürkel*; 21. aprill 1940 Piła (Schneidemühl) – 14. aprill 2025 Pariis) oli baltisaksa päritolu Saksa ajaloolane.

Ungern-Sternberg tegeles vanaaja ajaloo, teadusajaloo ja Baltikumi ajaloo uurimisega.

Jürgen von Ungern-Sternberg lõpetas 1959. aastal Münchenis gümnaasiumi ning õppis seejärel ajalugu ja ladina keelt Müncheni ja Freiburgi ülikoolides. 1968. aastal kaitses ta Müncheni ülikoolis doktorikraadi Rooma Vabariigi lõpuaja õigusajaloo teemal. Ta oli õppejõud Berliini, Erlangen-Nürnbergi, Esseni ja Kieli ülikoolides. Kõige pikemat aega, aastatel 1978–2007, kuni emeriteerumiseni, oli ta vanaaja ajaloo korraline professor Baseli ülikoolis.

Ungern-Sternberg oli Université de Haute Alsace (2000), Läti Ülikooli (2002) ja Tartu Ülikooli (2005) audoktor.

## Viited


## Välislingid
*Jürgen von Ungern-Sternberg Baseli ülikooli lehel
Narva-Alutaguse praostkond

**Narva-Alutaguse praostkond** oli luteri kiriku  praostkond Eestis, mis moodustati Eesti iseseisvumise järel ja ühines 1. jaanuaril 1951 Eesti Evangeelse Luterliku Kiriku Viru praostkonnaga.

Eesti Vabariigi algul liideti Eestimaa kubermangu Alutaguse praostkonna Narva kirikud, sh ka EELK Narva Aleksandri kogudus, Narva Peetri kogudus, Narva Rootsi-Soome Mihkli kiriku Soome-Rootsi Mihkli kogudus, Alutaguse praostkonnaga Narva-Alutaguse praostkonnaks. 

Narva-Alutaguse praostkond liideti 1951. aastal Viru praostkonnaga.

### Narva-Alutaguse praostid
*Jakob Jalajas,  1920–1939 , Narva-Alutaguse praost ja Narva Aleksandri koguduse õpetaja
*Jaak Varik, 1939–1941, Narva-Alutaguse praost ja Jõhvi Mihkli koguduse õpetaja 
*Martin Ots, 1941–1944, Narva-Alutaguse praost ja Lüganuse koguduse õpetaja
*Voldemar Kuljus,  (1945) Narva-Alutaguse praosti kohusetäitja ja Narva-Alutaguse praost, Iisaku koguduse kirikuõpetaja, Jõhvi koguduse hooldajaõpetaja (1945–1947)
*Johannes Paesalu, Narva-Alutaguse praostkonna praosti kohusetäitja ja Viru-Nigula koguduse õpetaja

### Narva-Alutaguse praostkonna kogudused
EELK Narva-Alutaguse praostkonnas olid aastal 1939 järgmised kogudused:

*Iisaku kogudus
*Illuka kogudus oli aastal 1939 Iisaku abikogudus
*Jõhvi Mihkli kogudus
*Kiviõli Peetri kogudus on muutunud Lüganuse abikoguduseks
*Lüganuse Ristija Johannese kogudus
*Narva Aleksandri kogudus
*Narva Peetri kogudus

*Narva Soome-Rootsi Püha Mihkli kogudus
*Narva-Jõesuu Niguliste kogudus
*Peeterristi kogudus omas ühist õpetajat Vaivara kogudusega
*Pühajõe kogudus oli aastal 1939 Jõhvi abikogudus
*Tudulinna Rahu kogudus
*Vaivara kogudus
*Viru-Nigula kogudus


## Viited

## Kirjandus